**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 20. 6. 2018 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **schválila zmenu licencie** vysielateľa C.S.M. group, s.r.o. v časti „Názov programovej služby“ na „Rádio Jazz“ a v časti „Podiely programových typov“ na „Ostatný program – 100 %“;
* **uložila sankciu – pokutu 7 000 eur** vysielateľovi MAC TV, s. r. o. (JOJ, JOJ PLUS) za porušenie § 20 ods. 3 ZVR (ochrana maloletých - JSO), ku ktorému došlo dňa 18. 12. 2017   
  o cca 20:32 hod odvysielaním programu *Smrtonosná pasca 4.0*, ktorý označil ako nevhodný pre maloletých divákov do 12 rokov napriek tomu, že obsahoval vulgárne a expresívne vyjadrovanie a detailné a naturalistické zobrazenie násilných aktov, pre ktoré mal byť klasifikovaný ako nevhodný pre maloletých divákov do 15 rokov a v dňoch 5. 1. 2018 o cca 20:32 hod a 7. 1. 2018 o cca 14:30 hod odvysielaním programu *Smrtonosná pasca: Opäť   
  v akcii*, ktorý označil ako nevhodný pre maloletých divákov do 12 rokov napriek tomu, že obsahoval expresívne vyjadrovanie a detailné a naturalistické zobrazenie násilných aktov, pre ktoré mal byť klasifikovaný ako nevhodný pre maloletých divákov do 15 rokov;
* **uložila sankciu – pokutu 6 638 eur** vysielateľovi MAC TV, s. r. o. (programová služba JOJ) za porušenie § 19 ods. 2 ZVR v súvislosti s tým, že dňa 28. 1. 2018 o cca 14:36 hod. odvysielal upútavku na program *Život je boj*, ktorá obsahovala výňatky z programu, na ktorý upútava, znázorňujúce scény násilia;
* **uložila sankciu – pokutu 5 000 eur** vysielateľovi MAC TV, s. r. o. (programová služba WAU) za porušenie § 16 ods. 3 písm. n) ZVR (technické požiadavky na zvukovú zložku programovej služby) v súvislosti s vysielaním reklamného bloku dňa 18. 1. 2018 v čase od cca 20:43 do 20:52 hod.;
* **uložila sankciu – pokutu 5 000 eur** vysielateľovi Rozhlas a televízia Slovenska (programová služba Jednotka) za porušenie § 20 ods. 3 ZVR (ochrana maloletých - JSO) v súvislosti s vysielaním upútaviek na programy *Inšpektor Max, Sváko Ragan* , *Kohút na víne 2* a *Silná zostava* dňa 14. 1. 2018 o cca 19:50 hod., pričom nezabezpečil označenie každej z upútaviek grafickým symbolom vekovej vhodnosti v pravom alebo ľavom hornom rohu televíznej obrazovky po celý čas jej trvania;
* **uložila sankciu – upozornenie na porušenie zákona** vysielateľovi MARKÍZA – SLOVAKIA, spol. s r.o. (programová služba TV DOMA) za porušenie § 18aa ods. 1 písm. b), § 18aa ods. 1 písm. c) a § 18b ods. 2 ZVR (multimodálny prístup) v súvislosti s vysielaním titulkov pre osoby so sluchovým postihnutím v rámci programu *Nekonečná láska* dňa 20. 12. 2017;
* **uložila sankciu – upozornenie na porušenie zákona** vysielateľovi GES Slovakia, s.r.o. (programová služba Rádio Anténa Rock) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania zo dňa 31. 1. 2018;
* **uložila sankciu – upozornenie na porušenie zákona** spoločnosti Kinet Inštal s.r.o. za porušenie § 15a ods. 1 ZVR v súvislosti s tým, že v dňoch 29. a 30. 12. 2017 vysielal bez udelenej licencie;
* **uložila sankciu – upozornenie na porušenie zákona** poskytovateľovi AVMS TV spoločnosti Senec, s.r.o. (www.senec.tv) za porušenie § 39 ods. 4 ZVR (zákaz sponzorovať spravodajské programy) v súvislosti s poskytovaním programu *SENEC.TV – SPRAVODAJSTVO 27. 11. 2017* dňa 6. 2. 2018;
* **začala správne konanie** voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku *Nová Dubnica – starý prístup II.* v programe *Občan za dverami* dňa 15. 4. 2018;
* **začala správne konanie** voči vysielateľovi MAC TV, s. r. o. (programová služba JOJ) vo veci možného porušenia § 16 ods. 3 písm. a) ZVR (všestrannosť informácií a názorová pluralita programovej služby) v súvislosti s vysielaním programu *Policajti v akcii* dňa 27. 3. 2018;
* **začala správne konanie** voči vysielateľovi MAC TV, s. r. o. (programová služba WAU) vo veci možného porušenia § 20 ods. 3 ZVR (ochrana maloletých - JSO) v súvislosti s vysielaním programu *Tyran* dňa 2. 4. 2018 o cca 20:01 hod., ktorý označil ako nevhodný pre maloletých do 12 rokov;
* **začala správne konanie** voči vysielateľovi MAC TV, s. r. o. (programová služba JOJ) vo veci možného porušenia § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv k týmto dielam) v súvislosti s vysielaním programu *Dobrodružstvá bielej koaly* dňa 14. 4. 2018;
* **začala správne konanie** voči vysielateľovi MARKÍZA – SLOVAKIA, spol. s.r.o. (programová služba TV MARKÍZA, DAJTO) vo veci možného porušenia § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv   
  k týmto dielam) v súvislosti s vysielaním programu *Tango a Cash* v dňoch 28. a 30. 3. 2018;
* **začala správne konanie** voči vysielateľovi MARKÍZA – SLOVAKIA, spol. s.r.o.; (programová služba TV MARKÍZA) vo veci možného porušenia § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv k týmto dielam) v súvislosti s vysielaním programu *Sám so strýkom Buckom* dňa 22. 4. 2018;
* **začala správne konanie** voči vysielateľovi MARKÍZA – SLOVAKIA, spol. s.r.o.; (programová služba TV DOMA) vo veci možného porušenia § 18aa ods. 1 písm. b), § 18aa ods. 1 písm. c) a § 18b ods. 2 ZVR (multimodálny prístup) v súvislosti s vysielaním titulkov pre osoby so sluchovým postihnutím v rámci programov *Nikdy ťa neopustím* (21. – 24. časť) v dňoch 5. a 6. 4. 2018;
* **uznala za neopodstatnené 11** sťažností resp. ich častí.

Všetky uznesenia prijaté dňa 20. 6. 2018 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Michelčíková, PhD.

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: [lucia.michelcikova@rvr.sk](mailto:lucia.michelcikova@rvr.sk)